**Zákazka s nízkou hodnotou (civilná) – aktualizovaná 18.2.2021**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie cenových ponúk)**

**Výzva na predkladanie cenových ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Zastúpený: Ing. Ján Barienčík, PhD., konateľ   
Obchodný register: Okresný súd Žilina, Oddiel: Sro, Vložka číslo: 3510/L

IČO:                           36 007 099

DIČ: 2020447583  
IČ DPH:                    SK 2020447583

IBAN: SK19 0900 0000 0050 3504 4524

SWIFT: GIBASKBX

Bankové spojenie: Slovenská sporiteľňa, a.s.

Zapísaný: Obchodný register Okresného súdu Žilina, odd.: Sro, vložka č. 3510/L

Kontaktná osoba:       Mgr. Viera Blanárová, oddelenie verejného obstarávania  
Telefón:                      +421 415660168  
E-mail:                        viera.blanarova@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Mobilné toalety a súvisiace služby**

**3. CPV kód predmetu obstarávania**

# 24955000-3 Chemické záchody

60000000-8 Dopravné služby (bez prepravy odpadu)

**4. Druh zákazky**

Služba, tovar

**5. Predpokladaná hodnota zákazky**

Obstarávateľ pre toto obstarávanie predpokladá hodnotu poskytnutých služieb, ako súboru služieb súvisiacich s poskytnutím kabín mobilných toaliet na obdobie 36 mesiacov, vo výške

**8 100,00 EUR bez DPH.**

**6. Opis predmetu zákazky a technická špecifikácia**

**Východzí stav:**

Obstarávateľovi vyplývajú povinnosti voči svojim zamestnancom – vodičom vozidiel MHD v zmysle ochrany práce v oblasti BOZP a sociálneho zabezpečenia.

Predmetom zákazky je súbor služieb, súvisiacich s poskytnutím mobilných toaliet pre obstarávateľa/objednávateľa, v meste Žilina alebo jeho mestských častiach.

**Opis zákazky**

Zákazka - súbor služieb – pozostáva z:

* Poskytnutia a dopravy určitého počtu kabín mobilných toaliet (KMT)v minimálnych technických špecifikáciách
* Umiestnenia a inštalácie kabín mobilných toaliet na požadované stanoviská, po ukončení zmluvy ich deinštalácia a odvoz,
* Poskytnutia súvisiacich služieb s uvedením mobilných toaliet do prevádzky
* Vykonávania úkonov hygienickej údržby mobilných toaliet na základe časového harmonogramu, resp. Kontrolného hárku.
  + 1. **Opis technickej špecifikácie kabín mobilných toaliet**

Obstarávateľ nemá špeciálne požiadavky, ktoré by limitovali štandardné vonkajšie a vnútorné rozmery kabíny mobilnej toalety; obstarávateľ nemá špeciálne požiadavky na výšku WC sedadla v kabíne. Pre poskytnutie kabín mobilných toaliet obstarávateľ určuje:

1. **Všeobecné požiadavky:**

* Určená plocha na umiestnenie s rozlohou á 1,2 – 2 m2
* Bez potreby pripojenia k vode a elektrine
* So záchodovou toaletou
* S dávkovačom dezinfekčného roztoku na ruky – bez umývadla
* S držiakom na min. dve rolky toaletného papiera
* Jednotný, univerzálny kľúč, resp. iný adekvátny spôsob uzamykania a otvárania všetkých kabín mobilných toaliet
* Prvotná náplň (naplň zabezpečujúca okamžité použitie WC do prvého servisu-vrátane dodania chemikálií)

1. **Minimálne technické parametre:**

* Nízka hmotnosť
* Ľahká a stabilná konštrukcia - pevná a jednodielna
* Uzavretá fekálna nádrž s kapacitou od 100 do 200 l
* Vetracia šachta
* Dvere so zatváracou pružinou
* Zaistenie dverí zvnútra
* Protišmyková podlaha
* Závesné zariadenie pre žeriav
* Jednoduchá údržba a čistenie

1. **Doplnkové vybavenie:**
2. Montáž dverí, ktorá zabráni prehnutiu
3. Dvojité vetranie fekálneho tanku
4. Vešiačik na oblečenie
5. Zrkadlo alebo odrazná plocha (min.rozmer 10x10 cm)
6. Samostatný pisoár v kabínke mobilnej toalety

**Poznámka:**

*Pre body opisu 6.1.1 a) Všeobecné požiadavky, b) Minimálne technické požiadavky platí, že obstarávateľ požaduje splnenie všetkých požiadaviek na kabínu mobilných toaliet, tu uvedených.*

*Pre body opisu* ***6.1.1 c) Doplnkové vybavenie*** *platí, že uchádzač môže ponúknuť interiérové doplnky kabíny. Počet poskytnutých položiek doplnkového vybavenia KMT je druhým vyhodnocovaným kritériom v tejto zákazke (viac v bode 11. tejto výzvy).*

* + 1. **Opis polôh stanovísk a počet umiestnených kabín mobilných toaliet.**

Stanoviská na umiestnenie mobilných toaliet obstarávateľ predpokladá a sú dané v meste Žilina a v jej mestských častiach:

1. konečná trolejbusov MHD, linky č. 6 a 14 na ulici Matice slovenskej, v lokalite mesta Žilina, na sídlisku **Vlčince**, GPS súradnice - 49.209828, 18.767796,

1 ks kabíny mobilnej toalety

1. konečná autobusov MHD, linky č. 20 a 22 , na ulici Hlavná, v lokalite  mesta Žilina – mestská časť **Bytčica**, GPS súradnice - 49.178809, 18.727292

1 ks kabíny mobilnej toalety

1. konečná autobusov MHD, linka č. 24, na ulici Magočovská, v lokalite  mesta Žilina, mestská časť **Trnové**, GPS súradnice - 49.183908, 18.798626,

1 ks kabíny mobilnej toalety

1. konečná autobusov MHD, linka č. 31, na Rybnom námestí v lokalite  mesta Žilina, v mestskej časti **Mojšova Lúčka**, GPS súradnice - 49.195069, 18.810925,

1 ks kabíny mobilnej toalety

1. konečná autobusov MHD, linka č. 21, na ulici K cintorínu, v mestskej časti mesta Žilina, mestská časť **Bánová**, GPS súradnice – 49.1919422, 18.7210427

1 ks kabíny mobilnej toalety

**6.1.3 Opis súvisiacich služieb s uvedením mobilných toaliet do prevádzky**

* doprava kabíny na miesto určenia a odvoz kabíny po ukončení zmluvy,
* inštalácia kabíny mobilnej toalety a zaistenie kabíny pred prevrátením a odcudzením, po ukončení zmluvy jej deinštalácia ,
* dodanie prvotných náplní do kabín (naplň zabezpečujúca okamžité použitie WC do prvého servisu-vrátane dodania chemikálií)
* bezodplatné poskytnutie jednotných, univerzálnych visacích zámok a kľúčov, resp. iného adekvátneho spôsobu na uzamykanie a odomykanie kabín.

**6.1.4** **Opis úkonov pri hygienickej údržbe kabín mobilných toaliet (KMT) na základe časového harmonogramu**

1. Pri hygienickej údržbe kabín mobilných toaliet obstarávateľ požaduje nasledovné úkony, označené I., II., III.:
2. kvalitný a pravidelný servis  a čistenie s rytmom podľa časového harmonogramu
3. výmena a doplnenie chemických náplní a toaletného papiera s rytmom podľa časového harmonogramu
4. vyčerpanie, odvoz a likvidácia odpadov s rytmom podľa časového harmonogramu (ČH).

Podmienky poskytovania služieb údržby KMT:

* navrhnutý rytmus služby pri hygienickej údržbe I., II., III., pričom:

\* pre štyri KMT budú poskytované úkony hygienickej údržby 1x do týždňa (Typ 1)

\* pre jednu KMT budú poskytované úkony hygienickej údržby 2x do týždňa (Typ 2),

* pri poskytovaní úkonov hygienickej údržby KMT obstarávateľ aj požaduje, aby v každej kabíne bol toaletný papier, a to počas 24 hodín, 7 dní v týždni vždy 1 rolka.

1. Pre úkony hygienickej údržby kabín mobilných toaliet obstarávateľ požaduje vypracovať časový harmonogram (ČH), v ktorom uchádzač uvedie:

* polohu stanoviska
* počet mobilných toaliet na stanovisku
* výpočet úkonov hygienickej údržby v kabíne
* navrhovaný deň v týždni poskytovania úkonu hygienickej údržby

Štruktúra časového harmonogramu

|  |  |  |  |  |  |  |
| --- | --- | --- | --- | --- | --- | --- |
| Poradové číslo | Stanovisko pre umiestnenie KMT | Počet kabín mobilných toaliet (KMT) | Požadované úkony hygienickej údržby KMT | | Časový rytmus (početnosť) úkonov hygienickej údržby | Označenie úkonov k poskytnutým kabínam mobilnej toalety podľa početnosti |
| 1. | ulica Hlavná (Žilina - Bytčica) | 1 | I. | Kvalitný a pravidelný servis a čistenie | 1x týždenne | Typ 1 |
| 2. | ulica Magočovská (Žilina - Trnové) | 1 | II. | Výmena a doplnenie chemických náplní a toaletného papiera | 1x týždenne, dostupnosť toaletného papiera 1ks/24h/7dní | Typ 1 |
| 3. | Rybné námestie (Žilina - Mojšova Lúčka) | 1 | III. | Vyčerpanie,  odvoz a likvidácia odpadov | 1x týždenne | Typ 1 |
| 4. | ulica K cintorínu (Žilina -Bánová) | 1 | Typ 1 |
|  |  |  |  |  |  |  |
| 5. | ulica Matice slovenskej (Žilina, sídlisko Vlčince) | 1 | I. | Kvalitný a pravidelný servis a čistenie | 2x týždenne | Typ 2 |
| II. | Výmena a doplnenie chemických náplní a toaletného papiera | 2x týždenne, dostupnosť toaletného papiera |
| 1 ks/24h/7dní |
| III | Vyčerpanie, odvoz a likvidácia odpadov | 2x týždenne |

**Poznámka:**

Časový harmonogram vypracuje uchádzač podľa vzoru v **Tabuľke č. 1.**, ktorá je súčasťou tejto výzvy a v ktorej je zhrnutý popis súboru služieb a úkonov hygienickej údržby k poskytnutým KMT. Návrh časového harmonogramu bude aj podkladom pre vypracovanie Kontrolného hárku pre každú KMT jednotlivo. Návrh ČH a vzor Kontrolného hárku  priloží uchádzač po 1x ku svojej cenovej ponuke. Obstarávateľ pre účely vypracovania ČH a stanovenia ceny za súbor služieb, súvisiacich s poskytovaním KMT, umožňuje obhliadku polohy stanovísk pre umiestnenie poskytnutých KMT (viac v tejto výzve **„Informácie k obhliadke“** ),

***Upozornenie:***

* súbor služieb, súvisiacich s poskytnutím mobilných toaliet, obstarávateľ požaduje realizovať od 22.3.2021,
* pre účely tohto obstarávania sa predpokladá poskytnutie súboru služieb, v tom:

\* na 5 (päť) stanovísk po jednej kabíne mobilnej toalety mesačne v zmysle podmienok výzvy

\* poskytnutie úkonov údržby v rytme časového harmonogramu, t.j. týždenne pre 4 KMT na štyroch stanoviskách a 2x za týždeň pre 1 KMT na jednom stanovisku

\* poskytnutie a dokladanie chemických náplní a toaletného papiera pre 5 KMT na stanoviskách v rytme časového harmonogramu

\* odvoz a likvidácia odpadu z KMT v zmysle legislatívy a na vlastné náklady

\* poskytnutie jednotnej, univerzálnej zámky alebo alternatívy a  bezodplatne používanie na odomykanie a zamykanie KMT počas celej doby platnosti zmluvy

* stanoviská na umiestnenie KMT, počet kabín mobilných toaliet, toaletný papier a úkony údržby v rytme časového harmonogramu sú predpokladané, obstarávateľ si vyhradzuje právo, že počet stanovísk a skutočne poskytnutých mobilných toaliet a služieb k nim sa môžu líšiť od predpokladaných požiadaviek. Poskytovateľovi nevzniká právo domáhať sa uskutočnenia predmetu zákazky v rozsahu, v akom je požadovaný v tejto Výzve.
* obstarávateľ požaduje zabezpečiť dopravu a inštaláciu KMT na určené miesto na vlastné náklady uchádzača, s ktorým bude uzatvorená zmluva
* obstarávateľ požaduje po ukončení zmluvy zabezpečiť odvoz KMT na vlastné náklady uchádzača, s ktorým bude uzatvorená zmluva.

***Dôležité upozornenie:***

* obstarávateľ požaduje bezodplatnú opravu poškodenej KMT, ktorá nastala vplyvom počasia alebo vandalizmu počas platnosti zmluvy
* obstarávateľ požaduje bezplatnú výmenu nefunkčných alebo odcudzených KMT počas platnosti zmluvy.

**6.1.5 Ďalšie  podmienky** k poskytnutiu súboru služieb, súvisiacich s poskytnutím mobilných toaliet , sú uvedené v obchodných zmluvných podmienkach, ktoré sú neoddeliteľnou súčasťou tejto výzvy na predmet zákazky v **Prílohe č.3**.

**Informácie k obhliadke:**

Obstarávateľ odporúča záujemcom vykonať obhliadku polohy stanoviska pre poskytnutie súborov služieb, súvisiacich s poskytnutím mobilných toaliet za účelom oboznámenia sa s rozsahom a povahou služieb a úkonov hygienickej údržby KMT, ktoré má záujem vykonávať.

Na základe vykonanej obhliadky a zistených skutočností, ktoré uchádzači potrebujú k určeniu návrhu ceny na predmet zákazky, uchádzač posúdi jednotlivé stanoviská s cieľom vypracovať dokument s názvom Časový harmonogram a vzor Kontrolného hárku, ktoré budú súčasťou Cenníka uchádzača, teda Prílohy č. 1. Uchádzač uvedie povinné údaje:

1. Polohu stanoviska
2. Počet kabín mobilných toaliet na stanovisku
3. Úkony hygienickej údržby v kabíne
4. Navrhovaný deň v týždni pre poskytované úkony hygienickej údržby KMT

Obhliadka stanovísk bude realizovaná po dohode uchádzača s kontaktnou osobou obstarávateľa pre obhliadku, ktorou je **Mgr. Vladimír Gelaček**, [vladimir.gelacek@dpmz.sk](mailto:vladimir.gelacek@dpmz.sk), 041/5660104, MT 0908 537 797.

Termín obhliadky si uchádzači dohodnú a potvrdia prostredníctvom e-mailu s kontaktnou osobou pre obhliadku a obhliadka sa uskutoční v lehote pred podávaním návrhov, najneskôr však do 2.3.2021.

*Informácie ku Kontrolnému hárku:*

Uchádzač pre hygienické úkony údržby každej KMT bude vypracuje v súlade s ČH Kontrolný hárok, na základe ktorého budú poskytované úkony hygienickej údržby, v tom dokladanie toaletného papiera a dopĺňanie chemických náplní a odvoz a likvidácia odpadu.

Kontrolný hárok bude vypracovaný a schválený pre každú KMT na osobitnom liste papiera, bude označený dátumom, bude umiestnený na viditeľnom mieste v kabíne a po ukončení mesiaca bude podpísaný obidvoma zmluvnými stranami. Kontrolný hárok bude tvoriť prílohu faktúry. (viac informácii v návrhu RD-Prílohe č. 3 v Článku 5).

**Informácie o komplexnosti zákazky**: Predmetná zákazka nie je rozdelená na časti.

**Informácia o variantom riešení**: Variantné riešenia sa nepripúšťajú.

**Informácia o elektronickej aukcii**: Elektronická aukcia sa neuplatňuje.

**7. Forma zmluvného vzťahu**

Obstarávateľ uzavrie s jedným úspešným uchádzačom Rámcovú dohodu o poskytovaní služieb, uzatvorenej podľa § 269 a nasl. Obchodného zákonníka č. 513/1991 Zb. (ďalej aj ako „zmluva“) na obdobie 36 mesiacov od podpisu zmluvy. Návrh zmluvy je Prílohou č. 3 tejto Výzvy.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

Ponuka a tiež doklady v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady predložené v cudzom (pôvodnom jazyku) uchádzača musia byť zároveň predložené aj ako úradný preklad týchto dokladov do slovenského jazyka. Výnimka platí pre doklady predložené v českom jazyku. Tieto sú plne akceptované.

**Komunikácia a spôsob výmeny informácií:**

* zaslanie výzvy na predkladanie cenových ponúk subjektom: e-mailom;
* vysvetľovanie informácií uvedených vo Výzve na predkladanie cenových ponúk a týkajúcich sa predmetu zákazky: e-mailom;
* predkladanie ponúk zo strany uchádzača: e-mailom na adresu: viera.blanarova@dpmz.sk;
* vysvetľovanie informácií uvedených v dokladoch ponuky uchádzača: e-mailom;
* informácia o výsledku vyhodnotenia ponúk zaslaná uchádzačom: e-mailom;
* doručenie odsúhlasenej a úspešným uchádzačom potvrdenej zmluvy určenej na uzavretie: v listinnej forme na adresu sídla obstarávateľa;
* komunikácia v iných veciach súvisiacich so zákazkou: e-mailom;

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

1. Uchádzač predloží doklad - **Cenník**. Tento dokument je ***Prílohou č. 1*** tejto Výzvy. Uchádzač uvedie cenu *za súbor služieb a úkonov, súvisiacich s poskytnutím 1 ks mobilnej toalety* v € bez DPH, teda mesačnú cenu za Typ 1 a cenu za Typ 2 v stĺpci H Prílohy 1. Pre navigáciu uchádzača je v  stĺpci H vložený komentár – usmernenie. Táto cena bude zároveň zmluvnou cenou.

Údaj v zavzorcovaných bunkách cenníka bude ďalej prepočítaný na získanie :

* Ceny celkom v € bez DPH za jeden mesiac, čo je zároveň prvé kritérium pre vyhodnotenie ponúk
* Ceny celkom v € bez DPH za 12 mesiacov
* Ceny celkom v € bez DPH za 36
* Suma DPH v €

a konečným údajom výpočtu bude cena spolu za súbor služieb, súvisiacich s poskytnutím mobilných toaliet, za obdobie počas platnosti zmluvy v € s DPH,t.j. cena za predpokladaný počet KMT na predpokladaných stanoviskách s predpokladanými úkonmi hygienickej údržby podľa časového harmonogramu za 36 mesiacov.

**Cenník – Príloha č. 1 slúži len za účelom vyhodnotenia zákazky.**

Uchádzač pre účely predloženia použije výlučne Prílohu č. 1 – Cenník k tejto výzve, v cenníku nerobí žiadne dodatočné úpravy a tento vyplnený dokument predkladá obstarávateľovi vyhotovený v elektronickej forme:

* 1. ako editovateľnú tabuľku
  2. ako scan vo formáte .pdf), opečiatkovaný a podpísaný oprávnenou osobou uchádzača

K Prílohe č. 1 – Cenníku uchádzač predloží 1x **povinný** dokument s názvom Č***asový harmonogram*** vypracovaný podľa podmienok tejto výzvy a 1x ***vzor Kontrolného hárku*** (viac v časti 6. výzvy v „Informácie k obhliadke). Pokladom pre vypracovanie dokumentov sú údaje v Tabuľke č. 1.

Dokumenty podľa bodu 10.1 budú opečiatkované a podpísané oprávnenou osobou uchádzača a vyhotovené v elektronickej forme (ako scan vo formáte .pdf).

1. Uchádzač predloží doklad - **Identifikačné údaje uchádzača a návrh na plnenie kritérií**. Tento dokument je ***Prílohou č. 2*** tejto Výzvy. Uchádzač vyplní v dokumente požadované údaje a tento dokument predkladá obstarávateľovi vyhotovený v elektronickej forme (ako scan vo formáte .pdf).

**!!! Upozornenie: Ceny, ktoré uvedie uchádzač v návrhu na plnenie kritérií *(Príloha č. 2)* a v Cenníku *(Príloha č. 1)* sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú) sa zaokrúhľujú na dve desatinné miesta.**

**Do ceny musia byť** **zahrnuté všetky náklady, spojené s výkonom súboru služieb, súvisiacich s poskytnutím mobilných toaliet,** v tom dopravné náklady, náklady súvisiace s poistením kabín a voči škodám, s umiestnením kabín mobilných toaliet na požadované stanoviská, s poskytnutím súvisiacich služieb s uvedením mobilných toaliet do prevádzky, s vykonávaním úkonov hygienickej údržby mobilných toaliet na základe početnosti v Kontrolnom hárku k časovému harmonogramu (čistenie, poskytnutie a dokladanie toaletného papiera, odvoz a likvidácia odpadu, poskytnutie alternatív odomykania a zamykania kabín, odvoz kabín po ukončení zmluvného vzťahu).

Subjekt, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť vo svojej ponuke na plnenie kritérií a v texte návrhu zmluvy (t.j. na vyznačených miestach v dokumentoch).

1. **Doklady** **preukazujúce osobné postavenie uchádzača:**

Uchádzač predloží:

1. Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia uvedený v ***Prílohe č. 4*** tejto Výzvy. Uchádzač Prílohu č. 4 vyplní, podpíše a predkladá ju obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

1. Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**.

V nadväznosti na vyššie uvedené obstarávateľ upozorňuje, že subjekt, ktorý predkladá ponuku, musí mať v doklade, ktorý ho oprávňuje podnikať (Výpis z obchodného registra, živnostenského registra a pod.) uvedený predmet podnikania resp. činnosti, ktoré ho oprávňujú poskytovať služby zodpovedajúce predmetu zákazky, pričom na účely tejto zákazky týmito činnosťami sú najmä:

prenájom mobilných WC a čistiace a upratovacie služby, prenájom a servis mobilných hygienických zariadení, výroba, predaj, prenájom a servis mobilných sanitárnych zariadení,

podnikanie v oblasti s nakladania s odpadom, odstraňovanie odpadu a odvod odpadových vôd, čistenie kanalizačných systémov.

Sprostredkovanie služieb na účely tejto zákazky sa nepripúšťa, nakoľko sprostredkovanie služieb na požičanie, resp. prenájom kabín mobilných toaliet a ich servisu nie je predmetom tejto zákazky. (Poznámka: Uchádzač, ktorý predkladá ponuku, musí vykonávať službu na vlastných zariadeniach a vlastnými prostriedkami).

Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

1. Uchádzač v ponuke predloží doklad - **návrh Rámcovej dohody na poskytnutie služby**. Uchádzač použije ***Prílohu č. 3*** tejto Výzvy, ktorej obsahom je návrh obchodno-zmluvných podmienok. Do návrhu zmluvy uchádzač vpíše všetky potrebné údaje podľa predtlače.

Návrh zmluvy sa predkladá v ponuke ako naskenovaný dokument vo formáte .pdf.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh zmluvy podpíše iná osoba, musí byť v ponuke predložený scan splnomocnenia na tento úkon vo formáte .pdf s úradne overenými podpismi.

Návrh zmluvy obsahuje nasledovné prílohy:

Príloha č. 1- Časový harmonogram

Príloha č. 2 – Identifikácia a návrh na plnenie kritérií

Uchádzač v ponuke predkladá Časový harmonogram, Kontrolný hárok a Prílohu č. 2 (ako súbor) iba v počte po 1 ks, t.j. nie duplicitne.

**Poznámka:**

Obstarávateľ požaduje, aby úspešný uchádzač predložil pred podpisom zmluvy dokumentáciu mobilných toaliet s výkresovou časťou, ktoré použije pri plnení predmetu zákazky. Nepredloženie dokumentácie, ak o ňu obstarávateľ požiada a úspešný uchádzač tak neurobí, dáva obstarávateľovi právo na neuzavretie zmluvy.

1. Uchádzač v ponuke predloží doklad - **Čestné vyhlásenie**. Uchádzač na tento účel použije ***Prílohu č. 5*** tejto Výzvy. Do dokumentu čestného vyhlásenia uchádzač vpíše všetky potrebné údaje podľa predtlače a podpísaný dokument predkladá v ponuke naskenovaný vo formáte .pdf.

**11. Kritérium na vyhodnotenie ponúk**

Predložené ponuky budú vyhodnocované na základe najlepšieho pomeru ceny a kvality, pričom vyhodnocovať sa budú nasledovné kritériá:

**Kritérium 1: cena**

**Kritérium 2: počet položiek doplnkového vybavenie kabíny mobilnej toalety**

Ponuky uchádzačov budú vyhodnotené na základe celkového získaného počtu bodov za obidve kritériá.

Jednotlivé kritériá, ich váha, vyjadrená počtom bodov, ako aj postup výpočtu a pravidlá ich pridelenia uchádzačom, sú uvedené vo výzve nižšie.

*Prvým hodnotiacim kritériom* je **cena celkom v € bez DPH za súbor služieb, súvisiacich s poskytnutím mobilných toaliet za mesiac,** t.j. cena spolu za Typ 1 a za Typ 2 za mesiac. Vstupným údajom do výpočtu hodnotiaceho kritéria bude *cena v € bez DPH za 1 kabínu pre Typ 1/mesiac a cena v € bez DPH za 1 kabínu pre Typ 2/mesiac,*  ktorá bude zároveň zmluvnou cenou.

Cena bude uvedená v Prílohe č. 1 - cenník a bude zahŕňať všetky náklady podľa bodu 10. tejto výzvy.

**Pokyny k stanoveniu a uvádzaniu ceny:**

* Cenu uchádzač uvedie cenu do Prílohy č. 1 – Cenník (viac v bode 10.1 tejto výzvy).
* Cena uvedená v návrhu na plnenie kritérií *(Príloha č. 2*) a v cenníku *(Príloha č. 1*) musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
* Obstarávateľ je platiteľom dane z pridanej hodnoty (DPH) podľa legislatívy Slovenskej republiky.
* Ak uchádzač nie je platiteľom dane z pridanej hodnoty (DPH), na túto skutočnosť upozorní vo svojej ponuke.

Pre Kritérium 1 je určený počet bodov ............maximálne 95 bodov.

*Druhým hodnotiacim kritériom* je **najvyšší počet položiek doplnkového vybavenia** kabíny mobilnej toalety. Uchádzač môže ponúknuť od 1 do 5 položiek (bod 6.1.1 c) výzvy).

Pre Kritérium 2 je určený počet bodov ........................maximálne 5 bodov.

**Vzorec výpočtu bodov**:

1.kritérium : c1 (cena najnižšia) / c2 (cena vyhodnocovaná) \*95

2.kritérium: za každú položku doplnkového vybavenia bude udelený 1 bod

Doručené ponuky budú vyhodnotené, či uchádzač splnil podmienky/požiadavky stanovené obstarávateľom na predmet zákazky, či ponúkaná kabína spĺňa požadované technické požiadavky a či uchádzač predložil všetky doklady, požadované obstarávateľom vo Výzve. V prípade, že uchádzač splnil všetky stanovené podmienky/požiadavky vo Výzve a predložil všetky požadované doklady, bude jeho ponuka vyhodnocovaná na základe dvoch hodnotiacich kritérií. Stanovené bude umiestnenie uchádzačov v poradí podľa získaného počtu bodov a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí primeranú lehotu na doručenie vysvetlenia.

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na adresu: viera.blanarova@dpmz.sk

Obstarávateľ akceptuje predloženie dokladov v ponuke vyhotovených aj v inom needitovateľnom formáte okrem formátu .pdf.

**13. Lehota na predkladanie ponúk**

Termín: 8.3.2021 **(vrátane tohto dňa)**

Ponuky predložené po lehote na predkladanie ponúk nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

Platnosť cenových ponúk sa vzťahuje na obdobie poskytovania služieb, ktoré je uvedené v návrhu zmluvy.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie cenových ponúk a ktoré sa týkajú predmetu zákazky. Môže tak urobiť v termíne najneskôr do 2.3.2021. Žiadosť o vysvetlenie uchádzač zašle e-mailom na adresu obstarávateľa: viera.blanarova@dpmz.sk. Obstarávateľ bezodkladne, najneskôr do troch (3) dní odo dňa doručenia žiadosti o vysvetlenie podá záujemcovi/uchádzačovi písomne (e-mailom) vysvetlenie informácií a podmienok uvedených vo výzve a týkajúcich sa predmetu zákazky. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Po uplynutí lehoty na predkladanie ponúk obstarávateľ ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. V prípade, že uchádzač splnil všetky stanovené podmienky/požiadavky vo výzve a predložil všetky požadované doklady, bude jeho ponuka vyhodnocovaná na základe informácií, uvedených v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí lehotu na doručenie vysvetlenia.

Ponuky predložené obstarávateľovi sa zoradia podľa dosiahnutých bodov.

**Ponuka úspešného uchádzača môže získať najvyššie bodové ohodnotenie (maximálne 100 bodov).** Ostatným uchádzačom, ktorí získali nižší počet bodov, ako úspešný uchádzač, bude priradené umiestnenie v poradí vzostupným spôsobom.

Uchádzači, ktorí sa umiestnia na druhom a ďalších miestach v poradí, budú vyhodnotení ako neúspešní uchádzači. V prípade, že ponuku predloží iba jeden uchádzač, porovnávanie ponúknutých cien nebude v rámci vyhodnotenia realizované a obstarávateľ posúdi (napr. v porovnaní s cenami dostupnými na trhu), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 15.3.2021 po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk, a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje priebeh verejného obstarávania a záznam uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia cenových ponúk obstarávateľ písomne (e-mailom) vyzve úspešného uchádzača k doručeniu potvrdených rovnopisov zmlúv v listinnej forme a informuje ho o ďalšom postupe pri uzavretí zmluvy.

**17. Doplňujúce informácie**

1. Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.
2. Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie cenových ponúk.
3. Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.
4. Obstarávateľ si vyhradzuje právo zrušiť verejné obstarávanie zákazky aj v prípade, ak na predmet zákazky (pokiaľ bola vyhodnocovaná iba na základe najnižšej ceny) boli predložené dve alebo viaceré rovnaké ceny spolu v EUR bez DPH špecifikované vo výzve ako hodnotiace kritérium, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk.

**18. Zoznam príloh k výzve**

Príloha č. 1\_Cenník

Príloha č. 2\_Identifikačné údaje uchádzača a návrh na plnenie kritérií

Príloha č. 3\_Návrh RD (obchodné a zmluvné podmienky)

Príloha č. 4\_Čestné vyhlásenie\_1

Príloha č. 5\_Čestné vyhlásenie\_2

Tabuľka č. 1\_Popis služby na úkon hygienickej údržby k jednej poskytnutej kabíne mobilnej toalety

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 17.2.2021**

Vypracovala: Mgr. Viera Blanárová, odd. verejného obstarávania .....................................

Aktualizovaná 18.2.2021